קרב שג'אעייה (2014)

קרב שג'אעייה (מוכר גם בשם: אסון הנגמ"ש) היה קרב בין צה"ל לגדודי עז א-דין אל-קסאם מהחמאס בשכונת שג'אעייה בעיר עזה שברצועת עזה, שהחל ב-19 ביולי 2014 בעיצומו של מבצע צוק איתן, ונמשך עד 23 ביולי, מועד השלמת השתלטותו של צה"ל על השכונה. גם לאחר מכן נמשכו הפצצות וחילופי אש בשכונה. משימתו העיקרית של צה"ל במהלך הקרב הייתה לאתר ולהרוס מנהרות לחימה שמובילות לישראל, ולפגוע בתשתיות הטרור של ארגון חמאס. הקרב זכה לכיסוי תקשורתי נרחב בשל הפגיעה בנגמ"ש M-113 של צה"ל, שהביאה למותם של 7 חיילים מחטיבת גולני ובהם אורון שאול, שהוכר כחלל צה"ל שמקום קבורתו לא נודע, וגופתו מוחזקת בידי החמאס. בנוסף זכה הקרב לסיקור בינלאומי בעקבות טענות הפלסטינים, שנבדקו בידי ועדת החקירה של האו"ם בנושא עימות ישראל-עזה 2014, כי כוחות צה"ל ערכו טבח בתושבי השכונה. ב-17 ביולי, תשעה ימים לאחר תחילתו של מבצע "צוק איתן", ולאחר סירובו המתמשך של ארגון חמאס להסכים להפסקת אש, החלה ישראל במבצע צבאי קרקעי ברצועת עזה. יום לפני כן קראו כוחות צה"ל לתושבי השכונות המזרחיות של העיר עזה, שג'אעייה וזייתון, להתפנות מבתיהם. שכונת שג'אעייה הייתה בעלת חשיבות למתכנני המבצע שכן נחשבה למעוזו של ארגון חמאס והכילה תשתיות טרור לרבות מנהרות ומשגרי רקטות, בתוך בתי מגורים. הקרב בשג'אעייה החל ב-19 ביולי עם כניסתם של כוחות צה"ל לשכונה. כניסת חטיבת גולני לשכונה לוותה בחיפוי ארטילרי והפצצות של חיל האוויר הישראלי. מהריכוך הארטילרי נהרגו לפחות 15 מחבלים. זמן קצר לאחר תחילת הקרב, נפגע נגמ"ש מדגם M-113 מירי טיל נ"ט. הפגיעה בנגמ"ש הביאה למותם של שישה חיילי צה"ל ולהגדרתו של אחד החיילים, אורון שאול, כנעדר. במהלך הניסיונות לחילוץ הנפגעים מהנגמ"ש, ניהלו כוחות צה"ל קרבות מול פעילי טרור והרגו עשרות מחבלים. שישה לוחמים נוספים מחטיבת גולני נהרגו בתקריות אחרות במהלך הקרב. מספר שעות לאחר כניסת צה"ל לשכונה, דיווחו הפלסטינים על 40 הרוגים ו-400 פצועים. עובדה זו הובילה את ארגון חמאס לבקש מישראל הפסקת אש הומניטרית לפינוי הנפגעים. צה"ל הסכים להפסקת אש בת שעתיים, אולם זו הופרה על ידי ארגון חמאס לאחר כ-40 דקות. למרות זאת, לבקשת הצלב האדום, האריך צה"ל את הפסקת האש עד השעה 17:30. בנוסף הקים צה"ל בית חולים שדה ליד מעבר ארז במטרה לקלוט פצועים פלסטיניים. בכל מהלך הקרב הטמינו מחבלים מארבים בשכונה, כאשר הם מתחבאים במנהרות טרור ובחלק מהמקרים אף הציבו פתיונות כדי למשוך פנימה חיילים. בעקבות מותם של 2 חיילים ממארב כזה, הוחלט לשלוח כוחות הנדסה קרבית שיטפלו באיום בפחות סיכון, כאשר באחד המקרים דחפור D9 משוריין הרג מספר מחבלים כאשר מוטט עליהם את המנהרה בה ארבו לחיילים. ב-23 ביולי סיים צה"ל את השתלטותו על השכונה. במהלך הקרב, פגעו כוחות צה"ל ב-120 מטרות, כאשר על כל אחת מהן הוטלה פצצה במשקל של טונה אחת. גם לאחר מכן נמשכו הפצצות וחילופי אש בשכונה. ב-26 ביולי בלילה, איתר כוח של חטיבת גולני את המנהרה שממנה יצאו מחבלים שירו על הנגמ"ש ובסיוע כוח הנדסה קרבית השמיד אותה. במהלך הקרב נהרסו וניזוקו מבנים רבים בשכונה, ובמהלך הפוגה בקרבות חולצו גופות של פלסטינים רבים מבין ההריסות. בתחילת הקרב נכנסו חיילי חטיבת גולני לשכונת שג'אעייה בשיירה של כלי רכב משוריינים. במהלך הכניסה הושבתו חמישה טנקים כך שכאשר נכנסו אל תוך השכונה השיירה כללה שני טנקים ואחריהם שני נגמ"שים מדגם M-113. הנגמ"ש הקדמי, שהוביל תשעה חיילים ממחלקת הסיור של גדוד 13, נתקע באחד הרחובות בשכונה כתוצאה מתקלה מכנית. הטנקים שהובילו את השיירה המשיכו בדרכם והשאירו את הנגמ"שים מאחור מסיבה שאינה ידועה במדויק. תחילה ניתנה הוראה לכוח לגרור את הנגמ"ש עד לנקודת היעד באמצעות הנגמ"ש השני. לאחר שיח מול מפקד המחלקה ועל מנת לקצר את זמן ההגעה ליעד, שונתה ההוראה ונדרש מהכוח לפרוק מהנגמ"ש ולהתקדם רגלית. זמן קצר לאחר מתן ההוראה הותקף הנגמ"ש התקוע בטילי נ"ט שפגעו בו פגיעה ישירה, הנגמ"ש התלקח ובער במשך כמה שעות. הטיל נורה מבניין סמוך ומחבלים פתחו באש עליהם ואף התקרבו לנגמ"ש, ככל הנראה בניסיון לחטוף גופות לצורכי מיקוח. בשל האש הכבדה שהומטרה על כוחות צה"ל, הנגמ"ש השני התרחק מהזירה על מנת לא להיפגע מנ"ט בעצמו. בהמשך התקבלה הוראה להיכנס עם נגמ"שי מרכבה ממוגנים ולחלץ את החיילים, במקביל גדודי תותחנים החלו לפתוח באש רבה (כ-600 פגזים) אל האזור הסמוך בו התנהל הקרב, יחד עם הפצצות מהאוויר של מטוסי קרב. בתום הקרב התברר כי שישה מהחיילים שנמצאו בנגמ"ש נהרגו. חייל נוסף, אורון שאול, הוכרז כנעדר. הקשר ומפקד המחלקה, שנפצע קשה, נותרו חיים. ארגון חמאס טען כי החייל הנעדר נמצא בידיו אולם לא הציג לכך הוכחות חד-משמעיות. ב-25 ביולי קבע צה"ל שאורון שאול הוא חלל שמקום קבורתו לא נודע. מאוחר יותר שונה מצבו המוגדר של שאול ל"חלל צה"ל במעמד שבוי ונעדר". לאחר שפרטי התקרית הובאו לידיעת הציבור, התעורר דיון ציבורי בשאלה מדוע צה"ל עשה שימוש בנגמ"ש מסוג M-113, שהוא מיושן ובעל רמת מיגון נמוכה. במערכת הביטחון הגיבו כי לא היו מספיק נגמ"שים ממוגנים בגלל קיצוצים בתקציב. עם זאת, נודע כי טרם הקרב, רסאן עליאן, מפקד חטיבת גולני, החליט להקצות את נגמ"שי המרכבה (נמ"ר) לגדוד הסיור של החטיבה וליחידת אגוז, במטרה שיהיו מוגנים מפני פגזים ויוכלו לנוע תחת עשן ומיסוך. גדוד 13, שהחל בלחימה בשכונת שג'עיה מבלי שהוחזרו לו נגמ"שי המרכבה, נאלץ להילחם באמצעות נגמ"שי ה M-113 המיושנים והפגיעים יותר. לאחר תחילת הקרב טענו הפלסטינים כי צה"ל מבצע טבח בתושבי השכונה. נשיא הרשות הפלסטינית אבו מאזן הכריז על שלושה ימי אבל על מותם של תושבי שכונת שג'אעייה בעזה, וקרא לקהילה הבינלאומית להתערב באופן מידי. עם פרסום ההודעה של דובר חמאס כי החייל אורון שאול בידיהם, פרצו הפגנות שמחה ספונטניות בעזה ובערים פלסטיניות ביהודה ושומרון. בצה"ל דחו את הטענות כי ביצע מעשה טבח. רב-סרן אביחי אדרעי, המשמש דובר צה"ל בשפה הערבית, פרסם בכלי התקשורת הערבית כי 10 אחוזים משיגורי הרקטות לעבר ישראל נעשים מתוך בתי השכונה, הממולכדים בחומרי נפץ. גגות רבי-הקומות משמשים לירי רקטות, ובתוך הבתים מוסתרות רקטות. הבתים מחוברים זה לזה במנהרות תת-קרקעיות שבחלקן מוסתרות הרקטות ובחלקן מסתתרים לוחמים שתפקידם להפתיע את חיילי צה"ל במהלך הלחימה, וגם במסגדים מוסתרות רקטות. בדו"ח ועדת החקירה של האו"ם בנושא עימות ישראל-עזה 2014 נמתחה ביקורת חריפה על התנהלות צה"ל בקרב ועל כך שפלסטינים רבים נהרגו בקרב, ביניהם אזרחים רבים. בדו"ח נכתב כי "כאשר שלומו של חייל ישראלי היה בסכנה, (צה"ל) התעלם מכל החוקים". סמל יהודה וישליצקי עוטר בצל"ש הרמטכ"ל על חלקו בקרב, סמ"ר א.ת (מגדוד 13, גולני) עוטר בצל"ש הרמטכ"ל על חלקו בקרב ופציעתו תוך כדי הצלה. ב-2 בדצמבר 2023 בעיצומה של מלחמת חרבות ברזל צה"ל חיסל את ויסאם פרחאת שהוציא לפועל את אסון הנגמ"ש וגם את הפיגוע במכינה בעצמונה והמתקפה על אוטובוס התלמידים בשער הנגב. ב-18 בדצמבר יחידת גולני השמידה את הכיכר שמכריז ניצחון על אסון הנגמ"ש בו מוצב נגמ"ש שממנו יוצא אגרוף ועליו נתלה הדיסקית של אורון שאול. הקרב על חרבת אחזעה קרב רפיח (2014) מדיה וקבצים בנושא קרב שג'אעייה בוויקישיתוף אבי אשכנזי‏, לוחם גולני: "זחלנו כדי לחפש חלקים מחברינו", באתר וואלה, 21 ביולי 2014 יואב זיתון, ההחלטה הקשה של הקרב בסג'עייה, באתר ynet, 27 ביולי 2014 יואב לימור, זו היתה מלחמה - ואנחנו המנצחים, באתר ישראל היום, 8 באוגוסט 2014. אמיר בוחבוט‏, "יש לי חטיבה של גיבורים". המח"ט מדבר, באתר וואלה, 8 באוגוסט 2014. יוחאי עופר, הלם קרב שג'אעייה: "התכוננו לגרוע מכל, זה לא הספיק", באתר nrg‏, 15 באוגוסט 2014. אמיר בוחבוט‏, כשצה"ל לא הכריז על נוהל חניבעל, באתר וואלה, 22 באוגוסט 2014 יואב זיתון, הגבורה נחשפת: סיפורי הקרב הקשה מכולם בעזה, באתר ynet, 22 באוגוסט 2014 אמיר בוחבוט‏, "כשהבנתי שכל לוחמיי נהרגו, שלפתי רימון וחיכיתי למחבל", באתר וואלה, 21 בדצמבר 2014. רותם אליזרע, "ידיעות אחרונות", ההסתבכות בסג'עייה: עדויות חדשות מהקרב, באתר ynet, 7 באפריל 2015 יוחאי עופר, עדויות מנגמ"ש המוות בשג'אעיה: "אני לא יוצא מפה חי", באתר nrg‏, 7 באפריל 2015 אמיר בוחבוט‏, מיוחד: פרטים מיומן המבצעים מאסון הנגמ"ש בשג'אעיה נחשפים, באתר וואלה, 7 באפריל 2015 רוני דניאל, ‏נחשפו תמונות מאסון הנגמ"ש בעזה, באתר ‏מאקו‏, 7 באפריל 2015 עמרי אסנהיים, ‏"עובדה":לבד בסג'עייה, באתר ‏מאקו‏, 12 באפריל 2015 אמיר בוחבוט‏, בתחבולה תעשה לך מלחמה. או שלא, באתר וואלה, 18 באפריל 2015 עמרי אסנהיים, ‏"עובדה":לנצח את סג'עייה, באתר ‏מאקו‏, 12 באפריל 2018 ב. ניסני, ‏פרטים על הקרב בשג'עייה נחשפים: "דרסנו מחבלים עם טנקים", באתר כיכר השבת, 27 ביולי 2014 איציק וולף, צה"ל קרא לתושבי סג'עייה וזייתון להתפנות, באתר News1 מחלקה ראשונה, 16 ביולי 2014 אסף גבור, שכונת שג'אעיה: קו ההגנה של אדריכלי הטרור, באתר nrg‏, 21 ביולי 2014 הותר לפרסום: 13 לוחמים מגולני נהרגו במספר תקריות בשג'אעיה, באתר nana10‏, 20 ביולי 2014 תקיפות צה"ל בסג'עיה: דיווחים פלסטיניים על יותר מ-40 הרוגים, באתר nana10‏, 20 ביולי 2014 : "ייתכן שאנו ניצבים כבר באזור הדמדומים שבין מבצע צבאי למלחמה של ממש",יוסי הדר בתוכנית "הכל דיבורים" ברשת ב', 20 ביולי 2014 אמיר בוחבוט‏, הפסקת האש ההומניטרית בעזה קרסה, באתר וואלה, 20 ביולי 2014 יעל פרינדזון ומנדי גרוזמן, הפסקת האש קרסה - צה"ל: "חמאס החל בירי בסג'עייה", באתר nrg‏, 20 ביולי 2014 אסף גבור ויוחאי עופר, קרבות קשים בסג'עייה: 40 הרוגים בהפצצות צה"ל, באתר nrg‏, 20 ביולי 2014 יוחאי עופר, קצין בכיר: "שג'אעיה בשליטה, פגענו במערך שלם של חמאס", באתר nrg‏, 23 ביולי 2014 יואב זיתון, צפו: מנהרת "נגמ"ש המוות" הופצצה, באתר ynet, 26 ביולי 2014 אליאור לוי, רועי קייס ורונן סולומון, ההרס בעזה מהחלל: תמונות לוויין לפני ואחרי, באתר ynet, 28 ביולי 2014 שירות גלובס, ‏סרטון של 40 שניות: כך נראית היום שכונת שג'אעיה בעזה, באתר גלובס, 27 ביולי 2014 גילי כהן, תחקיר צה"ל: נגמ"ש חיילי גולני היה תקוע כאשר ספג אש, באתר הארץ, 21 ביולי 2014 אמיר בוחבוט‏, עדות מחילוץ הנגמ"ש: "עלה באש במשך שעות", באתר וואלה, 22 ביולי 2014 ניר דבורי, ‏גורם צבאי בכיר על תקרית הנגמ"ש בעזה: "היה ברור שאיש לא ייצא בחיים", באתר ‏מאקו‏, 22 ביולי 2014 גדעון אוקו, ‏עדות מאסון תקיפת הנגמ"ש בעזה: אחד הלוחמים בשטח משחזר, באתר ‏מאקו‏, 22 ביולי 2014 גילי כהן, הקרב בשג'עיה: צה"ל ירה פגזים בסמוך ללוחמים הישראלים - כדי לחלץ אותם. כתוצאה מהפגזה ארטילרית זו, נהרגו כ-37 מחבלים, רבים מהם מפקדים בשטח של חמאס., באתר הארץ, 27 ביולי 2014 יוחאי עופר, לראשונה מאז סולטן יעקוב: חילוץ כוחות על ידי הפגזה, באתר nrg‏, 27 ביולי 2014 אמיר בוחבוט‏, "מח"ט גולני הודיע לי שנפצע - ונעלם מהקשר", באתר וואלה, 27 בספטמבר 2014 רענן בן צור, מורן אזולאי, אלי סניור, איתי בלומנטל, מתן צורי, אחיה ראב"ד ואילנה קוריאל, מקס עלה מלוס אנג'לס, שחר הלך בעקבות בן דודו. הרוגי הנגמ"ש בעזה, באתר ynet, 22 ביולי 2014 אמיר בוחבוט‏, תחקיר פיצוץ הנגמ"ש: "הוא התלקח והפך לכדור אש", באתר וואלה, 22 ביולי 2014 רועי קייס, יצחק בן חורין ואליאור לוי, חמאס טוען: "חטפנו חייל". שגריר ישראל: אין חייל חטוף, באתר ynet, 21 ביולי 2014 אלי לוי, החייל אורון שאול הוגדר כחלל שמקום קבורתו לא נודע, באתר nana10‏, 25 ביולי 2014 אמיר בוחבוט‏, "לולא הנגמ"ש המיושן - תוצאות הקרב היו אחרות", באתר וואלה, 20 ביולי 2014 יובל אזולאי, ‏מערכת הביטחון: לא הצטיידנו בנגמ"שים ממוגנים בגלל קיצוצים, באתר גלובס, 22 ביולי 2014 אמיר בוחבוט‏, "מח"ט גולני הודיע לי שנפצע - ונעלם מהקשר", באתר וואלה, 28 בספטמבר 2014 אסף גבור, הקרבות בסג'עייה: אבו מאזן הכריז על 3 ימי אבל, באתר nrg‏, 20 ביולי 2014 דובר חמאס: החייל אורון שאול בידינו באתר רשת ב' אסף גבור, שכונת שג'אעיה: קו ההגנה של אדריכלי הטרור, באתר nrg‏, 21 ביולי 2014 אמיר בוחבוט‏, חוסל מפקד גדוד שג'עייה, שהיה אחראי לאסון הנגמ"ש בצוק איתן, באתר וואלה, 2 בדצמבר 2023 לוחמי גולני וחטיבה 188 השמידו את הפסל שפיאר את אסון הנגמ"ש שבו נפל אורון שאול, באתר ynet, 18 בדצמבר 2023